|  |  |
| --- | --- |
| ED  **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ**  ------------  Ταχ. Δ/νση: Α. Παπανδρέου 37  Τ.Κ. – Πόλη: 15180 - Μαρούσι  Ιστοσελίδα: www.minedu.gov.gr  email: [press@minedu.gov.gr](mailto:press@minedu.gov.gr) | **23.12.2024** |

**ΔΕΛΤΙΟ ΤΥΠΟΥ**

**Θέμα:** Ειδική προκήρυξη κάλυψης λειτουργικών κενών σε σχολικές μονάδες της πρωτοβάθμιας και δευτεροβάθμιας εκπαίδευσης [άρθρο 86 του ν. 4547/2018 (Α’ 102), όπως ισχύει], για το σχολικό έτος 2024-2025.

Από το Υπουργείο Παιδείας, Θρησκευμάτων και Αθλητισμού ανακοινώνεται ότι σε εφαρμογή των διατάξεων του άρθρου 86 του **ν. 4547/2018** (Α’ 102), όπως ισχύει, με την υπ’ αριθμ. **154099/Ε1/23-12-2024** (ΑΔΑ: [ΡΔΜΝ46ΝΚΠΔ-42Τ](https://diavgeia.gov.gr/doc/ΡΔΜΝ46ΝΚΠΔ-42Τ?inline=true)) Ειδική Προκήρυξη, καλούνται οι εγγεγραμμένοι στους:

(α) τελικούς αξιολογικούς πίνακες κατάταξης Α΄ υποψήφιων εκπαιδευτικών πρωτοβάθμιας και δευτεροβάθμιας Γενικής Εκπαίδευσης των Προκηρύξεων 1ΓΕ/2023 και 2ΓΕ/2023 του Α.Σ.Ε.Π., οι οποίοι δημοσιεύθηκαν στα ΦΕΚ Γ΄1851/2024 (διορθ. σφάλματος Γ΄2024/2024), Γ΄ 2415 και Γ΄ 2416/2024, αντιστοίχως, όπως ισχύουν,

**(β)** **προσωρινούς αξιολογικούς πίνακες κατάταξης Α΄** υποψήφιων εκπαιδευτικών κλάδου ΤΕ16 Γενικής Εκπαίδευσης της αριθμ. 1ΓΤ/2024 Προκήρυξης του Α.Σ.Ε.Π., κατηγορίας ΤΕ οι οποίοι αναρτήθηκαν στον επίσημο διαδικτυακό τόπο της Ανεξάρτητης Αρχής στις 24-10-2024 και κοινοποιήθηκαν αρμοδίως στο Υ.ΠΑΙ.Θ.Α., και

(γ) τελικούς αξιολογικούς πίνακες κατάταξης Β΄ και τελικούς επικουρικούς αξιολογικούς πίνακες της παρ. 4 του άρθρου 58 του ν. 4589/2019 (Α΄ 13) υποψήφιων εκπαιδευτικών πρωτοβάθμιας και δευτεροβάθμιας Ειδικής Αγωγής και Εκπαίδευσης (ΕΑΕ) των Προκηρύξεων 3ΕΑ/2022 και 4ΕΑ/2022 του Α.Σ.Ε.Π., οι οποίοι δημοσιεύθηκαν στα ΦΕΚ Γ΄ 1618/2023 και Γ΄ 1845/2023, αντιστοίχως, όπως ισχύουν,

εφόσον το επιθυμούν, να υποβάλουν αίτηση, με βάση τα διαθέσιμα προς κάλυψη λειτουργικά κενά, όπως αυτά αναφέρονται στα παραρτήματα της ειδικής προκήρυξης, μέσω της διαδικτυακής πύλης του Ολοκληρωμένου Πληροφοριακού Συστήματος Διαχείρισης Προσωπικού Α/θμιας και Β/θμιας Εκπ/σης (Ο.Π.ΣΥ.Δ.) του Υ.ΠΑΙ.Θ.Α. (ιστοσελίδα: <https://opsyd.sch.gr>), για πρόσληψή τους ως αναπληρωτών, πλήρους ή/και μειωμένου ωραρίου, σε συγκεκριμένες σχολικές μονάδες ή/και ομάδες σχολικών μονάδων, για το σχολικό έτος 2024-2025,

από την **Τρίτη 24 Δεκεμβρίου 2024** έως και την **Πέμπτη 2 Ιανουαρίου 2025**,

και ώρα 10:00 π.μ..